Але журы – на тое і журы, каб вынесці свой прафесійны і абгрунтаваны вердыкт. Хаця, калі меркаваць па выніках конкурсу, і яно было ў задуменні. Інакш чаму, напрыклад, першае месца падзялілі паміж сабой адразу тры канкурсанты – Інга Белахонава з Дужаўскага сельскага клуба, Даніла Дзьякаў з СШ №1 і Юля Манагарава з гэтай жа ўстановы адукацыі? А вось другое было аднагалосна прысуджана ансамблю “Асарці” (ДШМ). Што датычыць трэцяга, то і яго, крыху паразважаўшы, аддалі дзвюм удзельніцам – Крысціне Крысталёвай са школы-інтэрната і яе цёзцы, Крысціне Пруднікавай, навучэнцы дзіцячай школы мастацтваў.